[bookmark: _GoBack]Na temelju članka 40.  Statuta Općine Čeminac („Službeni glasnik“ Općine Čeminac broj: 9/23) i članka 6. i 8. Odluke o subvencijama i naknadama za osnovnoškolce, srednjoškolce i studente sa područja Općine Čeminac („Službeni glasnik“ Općine Čeminac broj: 10/25) općinski načelnik Općine Čeminac dana 24. kolovoza  2026. godine, objavljuje

JAVNI POZIV
za sufinanciranje troškova nabave opreme za učenike osnovnih škola 
s područja  Općine Čeminac
za školsku 2026/2027 godinu 

1. Za školsku 2026/2027 godinu po ovom pozivu sufinancirati će se  trošak nabave opreme za redovite učenike osnovnih škola s područja Općine Čeminac.
Visina sufinanciranja  iznosi 130,00 jednokratno po učeniku.

2. Pravo sudjelovanja na javnom pozivu za sufinanciranje troškova nabave opreme za učenike osnovnih škola na području Općine Čeminac imaju redoviti učenici koji ispunjavaju sljedeće uvjete:

· da pohađaju osnovnu školu
· da tijekom školovanja nisu ponavljali godinu
· da imaju prebivalište na području Općine 
· da nema dugovanja prema Općini Čeminac  na čijoj adresi ima prijavljeno prebivalište

3. Međusobna prava i obveze između Općine Čeminac i korisnika sufinanciranja troškova nabave opreme za učenike osnovah škola uredit će se odlukom/ugovorom.

4. Uz zamolbu za dodjelu sufinanciranja troškova nabave opreme za učenike osnovnih škola prilaže se sljedeće:
a) zahtjev
b) preslika osobnih iskaznica roditelja 
c) svjedodžba o završenom razredu u školskoj 2025/2026. godini
d) potvrdu banke o IBAN računu, odnosno vlastoručno potpisanu izjavu o broju IBAN računa roditelja
e) roditelji koji su razvedeni trebaju priložiti rješenje o razvodu braka ili presudu o razvodu, zajedno s planom o roditeljskoj skrbi

5. Rok za podnošenje zamolbi je 30 dana od dana objave poziva na web stranici Općine Čeminaca – www.ceminac.hr . Zahtjevi s prilozima dostavljaju se na adresu: Općina Čeminac, Matije Gupca 1, 31325 Čeminac, neposredno ili putem pošte.

6. Nezadovoljni kandidat/roditelj može u roku od 8 dana od dana podnijeti prigovor općinskom načelniku ukoliko nije ostvario sufinanciranje, a načelnik  je dužan odlučiti o prigovoru u roku od 15 dana od dana isteka roka za prigovor. Odluka općinskog načelnika je konačna.

7. Korisnik sufinanciranja troškova nabave opreme učenika osnovnih škola gubi pravo na sufinanciranje u sljedećim slučajevima:
7.1. ako se utvrdi da je pravo ostvario na temelju neistinitih podataka

Općina Čeminac pridržava pravo jednostranog raskida odluke/ugovora o sufinanciranju troškova nabave opreme učenika osnovnih škola  u slučajevima iz točke 7.1., ovog natječaja, kao i pravo zahtijevati povrat isplaćenih sredstava u slučaju iz točke 7.1. ovog natječaja.

8. Nepotpune i nepravodobne zamolbe neće se uzeti u razmatranje, kao ni zamolbe kandidata koji ne ispunjavaju sve opće i posebne uvjete.

9. Dodatne obavijesti zainteresirani roditelji učenika mogu dobiti u Jedinstvenom upravnom odjelu radnim danom od 8,00 do 15,00 sati, ili na telefon 031/304-327, te adresu elektroničke pošte: procelnik@ceminac.hr .

